ᱯᱟᱨᱥᱩᱨᱟᱢ ᱠᱷᱟᱯᱩᱝ

ᱯᱟᱨᱥᱩᱨᱟᱢ ᱠᱷᱟᱯᱩᱝ (ᱞᱤᱢᱵᱩ) ᱫᱚ ᱢᱤᱫ ᱱᱮᱯᱟᱞ ᱨᱟᱡᱽᱟᱹᱨᱤ ᱱᱮᱛᱟ ᱠᱟᱱᱟᱭ ᱟᱨ ᱱᱤᱛᱚᱜ ᱠᱳᱥᱤ ᱯᱨᱚᱫᱮᱥ ᱨᱮᱱ ᱯᱨᱚᱫᱮᱥ ᱢᱩᱬᱩᱫ ᱠᱟᱱᱟᱭ᱾ ᱩᱱᱤ ᱫᱚ ᱱᱮᱯᱟᱞ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱑᱖᱓ (᱒) ᱟᱹᱨᱤ ᱞᱮᱠᱟᱛᱮ ᱢᱚᱱᱛᱨᱤ ᱢᱟᱰᱮᱹᱨ ᱟᱜ ᱥᱩᱡᱷᱟᱹᱣ ᱛᱮ ᱫᱤᱥᱚᱢ ᱜᱚᱢᱠᱮ ᱵᱤᱫᱽᱭᱟᱫᱮᱵᱤ ᱵᱷᱚᱱᱰᱟᱨᱤ ᱦᱚᱛᱮᱛᱮ ᱯᱨᱚᱫᱮᱥ ᱨᱮᱱ ᱢᱩᱬᱩᱛ ᱞᱮᱠᱟᱛᱮ ᱵᱚᱦᱟᱞ ᱞᱮᱱᱟᱭ᱾ ᱩᱱᱤ ᱫᱚ ᱯᱨᱚᱛᱤᱱᱤᱫᱷᱤ ᱥᱚᱵᱷᱟ ᱨᱮᱱ ᱢᱟᱨᱮ ᱨᱟᱹᱥᱤᱭᱟᱹ ᱠᱟᱱᱟᱭ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱯᱨᱚᱫᱮᱥ ᱢᱩᱬᱩᱛ ᱵᱚᱦᱟᱞ ᱞᱟᱦᱟᱨᱮ, ᱩᱱᱤ ᱫᱚ ᱯᱤᱯᱩᱞᱥ ᱥᱚᱥᱟᱞᱤᱥᱴ ᱯᱟᱨᱴᱤ ᱨᱮᱱ ᱢᱤᱫ ᱨᱟᱹᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾  ᱩᱱᱤ ᱫᱚ ᱑᱙᱘᱖ ᱥᱟᱞ ᱨᱮ ᱱᱮᱯᱟᱞ ᱨᱮᱭᱟᱜ ᱥᱟᱫᱷᱟᱨᱚᱱ ᱵᱟᱪᱷᱟᱣ ᱨᱮ ᱛᱮᱦᱨᱚᱛᱷᱩᱢ ᱑ ᱠᱷᱚᱱ ᱯᱨᱚᱛᱷᱟᱢᱤᱠ ᱥᱟᱸᱜᱷᱟᱨ ᱨᱮ ᱵᱟᱪᱷᱟᱣ ᱞᱮᱱᱟᱭ᱾